《河桥楼赋得群公夜宴》
五代·谭用之

芙蓉帘幕扇秋红，蛮府新郎夜宴同。
满座马融吹笛月，一楼张翰过江风。
杯黏紫酒金螺重，谈转凋珰玉麈空。
深荷良宵慰憔悴，德星池馆在江东。

作者简介：谭用之，[约公元九三二年前后在世]，里居及生卒年均不详，约后唐明宗长兴中前后在世。善为诗而官不达。著有诗集一卷，《新唐书艺文志》传于世。